stanford-oval/wikipedia huggingface dataset:
Vehkajärvi
Järviä

Vehkajärvi (myös Vehkjärvi), järvi Haminassa
Vehkajärvi, järvi Juvalla
Vehkajärvi, järvi Jämsässä
Vehkajärvi, järvi Karttulassa
Vehkajärvi, suurehko järvi Kuhmalahdella Pälkäneen ja Padasjoen rajalla
Vehkajärvi, järvi Kangasalan Kuhmalahdella
Vehkajärvi, järvi Kuhmoisten Haikupohjalla
Vehkajärvi, järvi Kuhmoisten Harjunsalmella
Vehkajärvi, järvi Kuhmoisten Leppäkoskella
Vehkajärvi, järvi Kuopiossa
Vehkajärvi, järvi Mikkelin Kalvitsassa
Vehkajärvi, järvi Mänttä-Vilppulassa
Vehkajärvi, järvi Mänyharjulla
Vehkajärvi, järvi Padasjoella
Vehkajärvi, pieni järvi Noormarkun Harjakankaalla Porissa
Vehkajärvi, järvi Punkalaitumella Urjalan rajalla
Vehkajärvi, pieni järvi Puumalassa
Vehkajärvi, järvi Ruokolahdella Ala-Saimaan alueella
Vehkajärvi, järvi Ruokolahdella Pihlajaveden-Kokonselän alueella
Vehkajärvi, pieni järvi Siikaisissa
Vehkajärvi, järvi Suomenniemellä Savitaipaleen rajalla
Vehkajärvi, pieni järvi Tampereen Velaatassa
Vehkajärvi, järvi Vesannolla
Vehkajärvi, kaksi Virtain Laajanperällä
Vehkajärvi, kaksi Virtain Rantakulmalla
Vehkajärvi, järvi Ylöjärven Karjulassa
Vehkajärvi, järvi Ylöjärven Kurussa
Vehkajärvi,  kaksi pientä järveä Vetelissä
Iso Vehkajärvi, järvi Hämeenlinnassa
Iso Vehkajärvi, järvi Mäntyharjussa
Iso Vehkajärvi, järvi Virroilla
Pieni Vehkajärvi, järvi Kuhmoisten Haikupohjassa
Pieni Vehkajärvi, järvi Mäntyharjussa
Pieni Vehkajärvi, Naurisniemen erottama osa Ruokolahden läntistä Vehkajärveä
Matala Vehkajärvi, järvi Luumäellä Vehkajärven kylässä
Syvä Vehkajärvi, järvi Luumäellä Vehkajärven kylässä
Musta Vehkajärvi, järvi Heinolan Pääsinniemellä
Valkea Vehkajärvi, järvi Heinolan Pääsinniemellä
Vähä Vehkajärvi, järvi Hämeenlinnassa
Vähä Vehkajärvi, järvi Pertunmaalla
Ala-Vehkajärvi, järvi Sysmässä
Ylä-Vehkajärvi, järvi Sysmässä
Alainen Vehkajärvi, järvi Jyväskylän Heinosniemellä
Keskinen Vehkajärvi, järvi Jyväskylän Heinosniemellä
Yläinen Vehkajärvi, järvi Jyväskylän Heinosniemellä
Alinen Vehkajärvi, järvi Sastamalassa
Ylinen Vehkajärvi, järvi Sastamalassa
| --- | --- |
: Tämä on täsmennyssivu, jolla luetellaan useita samannimisiä järviä.
Alpo Marttinen

| Alpo Marttinen |
| --- | --- |
 Everstiluutnantti Alpo Marttinen kesällä 1944 Viipurissa.
Henkilötiedot
Muut nimet:  Alpo Kullervo Marttinen
Syntynyt: 4. marraskuuta 1908 Alatornio
Kuollut: 20. joulukuuta 1975 (67 vuotta) Falls Church, Virginia, Yhdysvallat
Sotilashenkilö
Sotilasarvo:  Eversti
Kunniamerkit:  Mannerheim-ristin ritari 163
Alpo Kullervo Marttinen (4. marraskuuta 1908 Alatornio – 20. joulukuuta 1975 Falls Church, Virginia, Yhdysvallat) oli suomalainen Mannerheim-ristin ritari numero 163 ja eversti sekä Suomen että Yhdysvaltain armeijassa. Hänet nimitettiin Mannerheim-ristin ritariksi 4. joulukuuta 1944. Marttinen oli jatkosodan jälkeen Suomen tunnetuimpia asekätkijöitä.
Perhe ja opinnot

Marttisen vanhemmat olivat junailija Albin Marttinen ja Lovisa Kuitunen. Hänen puolisonsa oli Lea Mirjam Järvenpää, joka kuoli Yhdysvalloissa 23. marraskuuta 2007. Marttinen kirjoitti ylioppilaaksi Tornion yhteislyseosta vuonna 1927. Hänen veljiään olivat jääkäriluutnantti Einar Marttinen ja kirkkoherra Olli Marttinen.
Sotilasura Suomessa

Marttinen suoritti reserviupseerikurssi 14:n 1927–1928 ja jatkoi kadettikurssille 11 1928–1930. Hän palveli 1928 KTR 2:ssa ja 1930–1933 KKR:ssä nuorempana upseerina. Kadettikoulussa hän opetti 1933–1934. Taistelukoulun luutnanttikurssin Marttinen kävi 1934. Pohjan Rykmentissä hän palveli adjutanttina sekä komppanianvarapäällikkönä 1934–1936. Sotakorkeakoulun yleisen osaston kurssin 13 hän suoritti 1936–1938. Kemin sotilaspiirin esikunnassa hän oli toimistoupseerina 1938–1939.
Talvisodan ajan Marttinen palveli Hjalmar Siilasvuon 9. divisioonan esikuntapäällikkönä Pohjois-Suomessa. Välirauhan aikana hän oli toimistopäällikkönä III armeijakunnan esikunnan operatiivisessa toimistossa. Jatkosodan sytyttyä Marttinen toimi IV armeijakunnan esikunnassa toimisto- ja osastopäällikkönä 1941–1942. 17. divisioonan esikuntapäällikkönä hän oli 1942–1943. Ruotsinkielisen jalkaväkirykmentti 61:n komentajana Marttinen toimi 30. lokakuuta 1942 – 7. lokakuuta 1944. Vuoden 1944 syksyllä Marttinen toimi jälleen Siilasvuon III armeijakunnan esikuntapäällikkönä Lapin sodassa. Sodan jälkeen Marttinen toimi Keski-Suomen sotilasläänin esikuntapäällikkönä 1944–1945, Vaasan sotilaspiirin päällikkönä 1945 sekä JR 6:n komentajana.
Ylennykset: Reservivänrikki 30. elokuuta 1928, vänrikki 16. toukokuuta 1930, luutnantti 22. huhtikuuta 1932, kapteeni 16. toukokuuta 1938, majuri 9. marraskuuta 1940, everstiluutnantti 10. marraskuuta 1941, eversti 23. kesäkuuta 1944.
Asekätkentäjuttu, AKS ja maastalähtö

Marttinen kuului Akateemiseen Karjala-Seuraan (AKS), ja hän oli asekätkentäjutun avainhenkilöitä. Marttisen johtamaa, Suomesta sodan jälkeen poistuneiden ja Yhdysvaltain armeijaan värväytyneiden miesten ryhmää on kutsuttu ”Marttisen miehiksi”. Vuonna 1945 Ruotsissa asuva suomalainen luutnantti Harry Järv auttoi asekätkentään osallistunutta Marttista pakenemaan Ruotsiin, vaikka on myöhemmin on kertonut, ettei pitänyt hänestä ihmisenä. Harry Järv oli myös itse punaisen Valpon etsimien pakolaisten joukossa.
Sotilasura Yhdysvalloissa

Vuonna 1951 hänet ylennettiin Yhdysvaltojen armeijan everstiluutnantiksi. Hän oli Saksaan sijoitetun Yhdysvaltojen jalkaväkidivisionan tiedustelu-upseeri. Hän toimi Etelä-Koreassa neuvonantajana maan presidentille Park Chung Heelle ja ylennettiin everstiksi. Marttinen oli myös 1960-luvulla Iranin šaahin Mohammad Reza Pahlavin sotilasneuvonantaja.
Marttinen elokuvassa ja kirjassa

Marttinen esiintyy rykmentinkomentajana Åke Lindmanin elokuvassa Framom främsta linjen (Etulinjan edessä) (2004). Häntä näytteli Ilkka Heiskanen. Marttinen on ainoa henkilö, joka esiintyy omalla nimellä kirjassa Ristiretkeläiset, jossa Tor Högnäs kertoi omista kokemuksistaan Marttisten rykmentissä jatkosodassa.
Kirjallisuutta

Tuunainen, Pasi: Marttinen: Kahden armeijan soturi.  Helsinki:  Otava, 2012.  ISBN 978-951-1-25907-7  (suomeksi)
Uola, Mikko: ”Marttinen, Alpo (1908–1975)”, Suomen kansallisbiografia, osa 6, s. 572–573.  Helsinki:  Suomalaisen Kirjallisuuden Seura, 2005.  ISBN 951-746-447-9  / Teoksen verkkoversio.
Toy Story 4

| Toy Story 4 |
| --- | --- |

Ohjaaja:  Josh Cooley
Käsikirjoittaja:  Stephany Folsom
Tuottaja:  Jonas Rivera Mark Nielsen
Säveltäjä:  Randy Newman
Leikkaaja:  Axel Geddes
Pääosat:  Tom Hanks Tim Allen
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Pixar Animation Studios 
Levittäjä:  Walt Disney Studios Motion Pictures
Ensi-ilta:   2019-6-1111. kesäkuuta 2019 (El Capitan Theatre)  2019-6-2121. kesäkuuta 2019 (Yhdysvallat)  2019-9-66. syyskuuta 2019 (Suomi)  
Kesto:  89 minuuttia
Alkuperäiskieli:  englanti
Budjetti:  200 miljoonaa dollaria
Tuotto:  1,1 miljardia dollaria
Edeltäjä:  Toy Story 3
Seuraaja:  Toy Story 5
Aiheesta muualla
IMDb 
Elonet
AllMovie
Toy Story 4 on vuonna 2019 ensi-iltansa saanut animaatioelokuva. Sen aiempi ensi-ilta oli määrä olla vuonna 2017, mutta Autot 3:n ja Ihmeperhe 2:n julkaisujen sekä tuotannollisten aikataulutusten takia elokuvan ensi-iltaa siirrettiin kahteen otteeseen. Elokuvan on ohjannut Josh Cooley.
Arvosteluja

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Helsingin Sanomat Anton Vanha-Majamaa: 
Hufvudstadsbladet Sara Ehnholm Hielm: 
The New York Timesin mukaan animaatio on hyvää, vitsit viihdyttäviä ja tarina makea, mutta myös melankolinen. Elokuva on kuten Pixarilta odotetaan, ei enempää eikä vähempää.
Jeep Renegade

| Jeep Renegade |
| --- | --- |

Valmistustiedot
Valmistusmaa:   Brasilia  Italia  Kiina
Valmistaja:  Jeep
Konserni:  Fiat Chrysler Automobiles
Valmistusvuodet:  2014–
Korimalli:  5-ovinen crossover
Luokka:  J-segmentti
Teknisesti samankaltaisia:  Fiat 500L Fiat 500X Fiat Tipo Fiat Toro Jeep Commander Jeep Compass (MP)
Tekniset tiedot
Pohjalevy:  GM Fiat Small Wide 4×4
Moottori:  R3 R4
Iskutilavuus:  1,0–2,4 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 9-vaihteinen automaatti 6-vaihteinen kaksoiskytkin 7-vaihteinen kaksoiskytkin
Jeep Renegade on Jeepin vuodesta 2014 lähtien valmistama crossover-tyyppinen henkilöautomalli. Se perustuu samalle pohjalevylle kuin muun muassa Fiat 500X.
Vuoden 2014 Euro NCAP -kolaritestistä Renegade sai tulokseksi täydet viisi tähteä.
Jeep Renegade Trailhawk
Vuonna 2018 Renegade sai uudet etu- ja takavalot sekä uudelleenmuotoillun etupuskurin. Uusia bensiinimoottoreita ovat kolmesylinterinen 1,0-litrainen (118 hv) sekä nelisylinterinen 1,3-litrainen (148/178 hv).
Facelift-mallin Jeep Renegade.
Aiheesta muualla

Kuvia tai muita tiedostoja aiheesta Jeep Renegade Wikimedia Commonsissa
Hikipallo

Hikipallo on urheilulaji, jota pelataan jäällä. Hikipalloa pelataan jääkiekkomailoilla, mutta pelivälineenä toimii kiekon sijasta tennispallo. Hikipallossa ei käytetä luistimia vaan kenkiä. Hikipallossa on lähes samat säännöt kuin jääkiekossa, mutta siinä ei saa ottaa kontaktia.
Historia

Hikipallon maailmanmestaruuskilpailuja on järjestetty Ylöjärvellä vuodesta 1972 alkaen.
Tasokkaita joukkueita

Karhu-team, Ylöjärveltä MM-kultaa 2012 ja 2013
Alapään koitto
Mutala JR
TeNu on eniten mestaruuksia voittanut joukkue
Reuhari
Edelliset maailmanmestaruuskilpailut

Hikipallon MM-kilpailut 2016 järjestettiin Mutalan koulun kentällä 30.-31.1.2016. Kisojen järjestäjänä toimi Mutala JR. Talvien lyhenemisestä ja Mutalan koulun kentän pienentymisestä johtuen MM-kisoja ei tiettävästi enää järjestetä.
Vuonna 2017 kisat järjestetään Ylöjärven jäähallissa 29.4-17.lähde?
Riccardo Calafiori

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Riccardo Calafiori
Syntymäaika: 19. toukokuuta 2002 (ikä 22)
Syntymäpaikka: Rooma, Italia
Pelipaikka: puolustaja
Pituus: 188 cm
Seura
Seura: Arsenal
Pelinumero: 33
Junioriseurat
–2020: Roma
Seurat
| Vuodet | Seura | O | (M) |
| 2020–2022 | Roma | 10 | (0) |
| 2022 | → Genoa (laina) | 3 | (0) |
| 2022–2023 | Basel | 23 | (0) |
| 2023–2024 | Bologna | 30 | (2) |
| 2024– | Arsenal | 9 | (1) |
Maajoukkue
| 2017 | Italia U15 | 4 | (0) |
| 2017–2018 | Italia U16 | 6 | (1) |
| 2018 | Italia U17 | 3 | (1) |
| 2020 | Italia U19 | 2 | (0) |
| 2022 | Italia U20 | 2 | (0) |
| 2021–2024 | Italia U21 | 7 | (0) |
| 2024– | Italia | 8 | (0) |
 Seurajoukkueuran tilastot kattavat vain kansalliset sarjat, päivitetty 25. joulukuuta 2024.  Maajoukkueuran tilastot päivitetty 25. joulukuuta 2024.
Riccardo Calafiori (s. 19. toukokuuta 2002 Rooma) on italialainen jalkapalloilija, pelipaikaltaan puolustaja. Hän edustaa Englannin Valioliigassa pelaavaa Arsenalia ja kuuluu myös Italian maajoukkueeseen.
Seurajoukkueura

Calafiori on AS Roman kasvatti. Hän pelasi seuran edustusjoukkueessa ensimmäistä kertaa 1. elokuuta 2020 Serie A:n kauden 2019–2020 viimeisen kierroksen ottelussa Juventusta vastaan. Calafiori debytoi Eurooppa-liigassa 26. marraskuuta 2020 CFR Clujia vastaan ja ensimmäisen maalinsa Roman paidassa hän teki viikkoa myöhemmin Eurooppa-liigassa Young Boysia vastaan. Calafiori pelasi kaudella 2020–2021 kolme pääsarjaottelua sekä viisi Eurooppa-liigan ottelua.
Syyskaudella 2021 Calafiori pelasi Romassa kuusi pääsarjaottelua ja kolme Konferenssiliigan ottelua. Tammikuussa 2022 Calafiori siirtyi loppukauden mittaisella lainasopimuksella Genoaan. Hän jäi kuitenkin Genoassa vähälle vastuulle ja pelasi seurassa kolmessa ottelussa vain 80 minuuttia.
Elokuussa 2022 Calafiori siirtyi Romasta sveitsiläiseen FC Baseliin kolmivuotisella sopimuksella. Calafiori pelasi Baselissa yhteensä 38 ottelua, joissa hän teki yhden maalin ja antoi kolme maalisyöttöä.
Calafiori siirtyi elokuussa 2023 Baselista kotimaansa pääsarjan Bolognaan nelivuotisella sopimuksella. Kaudella 2023–2024 Calafiori nousi Bolognassa avainpelaajaksi, kun seura sijoittui Serie A:ssa viidenneksi ja eteni Mestarien liigaan ensimmäistä kertaa kauden 1964–1965 jälkeen. Hän pelasi kaudella 30 pääsarjaottelua, joissa hän teki kaksi maalia ja antoi viisi maalisyöttöä. Toukokuussa 2024 Calafiori valittiin Serie A:n kuukauden pelaajaksi.
Heinäkuussa 2024 Calafiori siirtyi Bolognasta englantilaiseen Arsenaliin viisivuotisella sopimuksella. Siirtosummaksi uutisoitiin 45 miljoonaa euroa.
Maajoukkueura

Calafiori pelasi useissa eri Italian juniorimaajoukkueissa vuosina 2017–2024. Italian A-maajoukkueessa hän pelasi ensimmäistä kertaa 4. kesäkuuta 2024 ystävyysottelussa Turkkia vastaan, jossa hän tuli vaihdosta kentälle Federico Dimarcon tilalle ottelun 85. minuutilla.
Calafiori valittiin Italian joukkueeseen kesän 2024 EM-kilpailuihin ja pelasi täydet minuutit alkulohko-otteluissa Albaniaa, Espanjaa ja Kroatiaa vastaan. Hän sai kolmessa alkulohko-ottelussa kaksi varoitusta ja oli täten pelikiellossa Italian tappioon päättyneessä neljännesvälieräottelussa Sveitsiä vastaan.
Calafiori on pelannut vuoden 2024 loppuun mennessä kahdeksan A-maaottelua, joissa hän on ollut seitsemän kertaa avauskokoonpanossa.
Augusta (nimi)

| Augusta |
| --- | --- |
Nimipäivä:   
– suomenkielinen:  –
– ruotsinkielinen:  7. tammikuuta
– ortodoksinen:  –
Muunnelmia:  Augustina, Augustine
Vastineita eri kielissä:  –
Nimen alkuperä:  "kunnianarvoisa" latinaksi
Infobox OKNimi-testi OK: 
Augusta on naisen etunimi, feminiininen vastine miehennimelle August(us) (lat. kunnianarvoisa). Antiikin Roomassa augusta oli keisarien puolisoista ja sisarista käytetty arvonimitys.
Augustan nimipäivä oli ensimmäistä kertaa suomalaisessa nimipäiväkalenterissa 2. elokuuta 1794–1795, sitten 18. elokuuta 1796, 20. syyskuuta 1871–1928 ja 30. heinäkuuta 1950–1973 samana päivänä Astan kanssa. Haaparannan ja Luulajan suomenkielisissä kalentereissa Augustan päivä oli 9. syyskuuta 1831–1905 sekä Viipurin kalenterissa vuonna 1798. Pietarin kalenterissa Augustan päivä oli 8. kesäkuuta vuonna 1807. Nykyään Suomen ruotsinkielisessä kalenterissa Augusta jakaa saman nimipäivän Augustin kanssa eli 7. tammikuuta.
Digi- ja väestötietoviraston nimipalvelun mukaan vuoden 2024 loppuun mennessä Augusta-nimen on Suomessa saanut noin 5 070 henkilöä, joista suuri osa on syntynyt ennen vuotta 1920.
Joissain maissa yleisemmin käytettyjä muotoja ovat Augustina ja Augustine. Roomalaiskatolinen pyhimysluettelo tuntee 17 Augustina-nimistä pyhimystä sekä 400-luvulla jaa. eläneen pyhän Augustan, joka legendan mukaan joutui isänsä surmaamaksi, koska tämä ei voinut hyväksyä tyttärensä kääntymistä kristinuskoon.
Tunnettuja Augustoja > Hallitsijasukujen jäseniä

Augusta (1719–1772), Saksi-Gotha-Altenburgin prinsessa, Walesin prinsessa
Augusta von Sachsen-Weimar-Eisenach (1811−1890), Saksan keisarinna ja Preussin kuningatar, keisari Vilhelm I:n puoliso
Augusta Victoria (1858–1921), Saksan viimeinen keisarinna ja Preussin kuningatar, keisari Vilhelm II:n puoliso
Tunnettuja Augustoja > Muita

Augusta Dabney (1918–2008), yhdysvaltalainen näyttelijä
Augusta Heurlin (1826–1888), suomalainen koulunjohtaja
Augusta af Heurlin (1847–1918), suomalainen järjestöaktiivi
Augusta Holmès (1847−1903), ranskalainen säveltäjä
Augusta Holtz (1871–1986), saksalais-yhdysvaltalainen aikoinaan maailman vanhin elossa ollut henkilö
Augusta Krook (1853–1941), suomalainen koulunjohtaja ja kansanedustaja
Augusta Laine (1869–1949), suomalainen talousneuvos ja kansanedustaja
Augusta Lundahl (1811–1892), suomalainen runoilija
Augusta Lönborg (1862-1900), ruotsalainen opettaja ja runoilija, virsien ja laulujen kirjoittaja
Augusta Ohlsson, o.s. Tillander (1882–1967), suomalainen yritysjohtaja ja kauppaneuvos
Augusta Olsson (1878–1954), suomalainen valokuvaaja
Augusta Rundberg (1848–1921), suomalainen kelloseppä
Augusta Savage (1892–1962), yhdysvaltalainen kuvanveistäjä
Augusta Soldan (1826–1886), suomalainen taidemaalari ja piirustuksenopettaja
Augusta Read Thomas (s. 1964), yhdysvaltalainen säveltäjä
Augusta Vörlund (1807–1869), suomenruotsalainen runoilija
Kuvitteellisia Augustoja

Augusta Longbottom, Frank Longbottomin isoäiti Harry Potter -kirjasarjassa
Haapaniemen koulu

| Haapaniemen koulu |
| --- | --- |

Sijainti:  Aseveljenkatu 8, 70620 Kuopio
Koordinaatit:  62.8842°N, 27.6666°E
Tyyppi:  suomenkielinen alakoulu
Rehtori:  Kristiina Hyvärinen, Paula Hakkarainen (apulaisjoht.)
Luokat:  1–6
Oppilaita:  340
Verkkosivut
Haapaniemen koulu on Kuopion Haapaniemen kaupunginosan Mölymäellä toimiva suomenkielinen alakoulu.
Haapaniemen koulu on Kuopion Haapaniemen kaupunginosan Mölymäellä, lähellä Kuopion keskuskenttää toimiva suomenkielinen alakoulu (luokka-asteet 1–6). Koulua käy noin 340 oppilasta.
Arkkitehtuuriltaan koulurakennus edustaa tyypillistä 1950-luvun koulua, jonka massoittelu ja aukotus ilmaisevat käyttötarkoituksen. Vuonna 1955 valmistuneen rakennuksen on suunnitellut arkkitehti Seppo Ruotsalainen, joka työskenteli Kuopion kaupunginarkkitehtina.
Volkswagen SpaceFox

| Volkswagen SpaceFox |
| --- | --- |

Valmistustiedot
Valmistusmaa:   Argentiina  Brasilia
Valmistaja:  Volkswagen
Konserni:  Volkswagen Group
Valmistusvuodet:  2006–2019
Muut nimet:  Volkswagen Fox Plus Volkswagen SportVan Volkswagen Suran
Korimalli:  5-ovinen farmari
Luokka:  B-segmentti
Teknisesti samankaltaisia:  Audi A2 SEAT Córdoba (Typ 6L) SEAT Ibiza (Typ 6L) Škoda Fabia (Typ 6Y) Škoda Fabia (Typ 5J) Škoda Praktik Škoda Roomster Volkswagen Fox Volkswagen Gol III Volkswagen Polo IV Volkswagen Saveiro III
Tekniset tiedot
Pohjalevy:  Volkswagen Group A04
Moottori:  R4
Iskutilavuus:  1,6 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti
Volkswagen SpaceFox (Typ 5Z6) on Volkswagenin vuosina 2006–2019 valmistama pieni farmariauto, joka perustuu Volkswagen Foxiin. Autoa myytiin SpaceFoxina Brasiliassa ja Perussa. Argentiinassa, Chilessä ja Uruguayssa nimenä oli Suran, Meksikossa SportVan ja Algeriassa Fox Plus.
Normaalin version lisäksi autosta valmistettiin myös maasturimaisemman näköistä versiota, jossa on korkeampi maavara, kattokaiteet ja koria suojaavia muoviosia. Sen nimenä oli SpaceCross tai Suran Cross markkina-alueesta riippuen.
Facelift-mallin (2009) Volkswagen Suran.
Vuonna 2009 mallin ulkoasua muokattiin vastaamaan uutta Polo V -mallia. Myös kojelauta oli uusi ja toteutettu entistä paremmin materiaalein.
Volkswagen SpaceCross
Toisen kasvojenkohotuksensa malli sai syksyllä 2014. Keulan ilmeestä tuli aiempaa terävämpi ja takavalot olivat uudet. Sisäosien näkyvimmät muutokset olivat uusi ohjauspyörä ja tietoviihdejärjestelmä.
Facelift-mallin (2014) Volkswagen Suran.
Aiheesta muualla

Kuvia tai muita tiedostoja aiheesta Volkswagen SpaceFox Wikimedia Commonsissa
Volkswagenin automallit
| --- | --- |
Nykyiset mallit: Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit: 181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit: Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit: 1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot): Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Baileys Irish Cream

| Baileys Irish Cream |
| --- | --- |

Tyyppi:  Likööri
Alkoholiprosentti:  17 %
Valmistaja:  Diageo
Alkuperä:   Irlanti
Valmistus aloitettu:  1974
Infobox OKNimi-testi OK: 
Baileys Irish Cream on maailman ensimmäinen ja tunnetuinkenen mukaan? Irish Cream -kermalikööri. Juoma lanseerattiin Irlannissa vuonna 1974. Muiden Irish Cream -liköörien tavoin Baileys perustuu irlantilaiseen viskiin ja kermaan, Baileys on lisäksi maultaan kaakaoinen ja suklainen. Juoman alkoholipitoisuus on 17 tilavuusprosenttia, ja siinä on sokeria 200 grammaa litraa kohden. Baileysia valmistaa Diageo.
Aiheesta muualla

Wikimedia Commonsissa on kuvia tai muita tiedostoja aiheesta .
Baileysin kotisivut
Baileys Alkon nettisivuilla
Ara martinicus

J. G. Keulemansin piirros vuodelta 1907, joka ehkä esittää lajia Ara martinicus, joskin kuvan linnun piirteet muistuttavat enemmän Anodorhynchus-suvun piirteitä.
Lajiltaan määrittelemätön papukaija perimätiedon mukaan Jamaikalta, joka saattaa olla Ara martinicus. Kuvittaja: Eleazar Albin, 1700-luvun puoliväli
Ara martinicus on sukupuuttoon kuollut arapapukaijalaji, jonka olemassaolosta ei ole varmaa tietoa. Sitä on joskus kutsuttu myös nimellä Anodorhynchus martinicus, jolloin se kuuluisi hyasinttiarojen sukuun. Se saattoi elää Martiniquen saarella Karibianmerellä. Sen kuvaillaan olleen selkäpuolelta sininen ja vatsapuolelta oranssi.
Škoda Superb (2008)

| Škoda Superb Typ 3T |
| --- | --- |

Valmistustiedot
Valmistusmaa:   Intia  Kazakstan  Kiina  Tšekki
Valmistaja:  Škoda Auto
Konserni:  Volkswagen Group
Valmistusvuodet:  2008–2015
Korimalli:  5-ovinen hatchback 5-ovinen farmari
Luokka:  D-segmentti
Edeltäjä:  Škoda Superb (Typ 3U)
Seuraaja:  Škoda Octavia (Typ 5E) Škoda Superb (Typ 3V)
Teknisesti samankaltaisia:  SEAT Alhambra (Typ 7N) Volkswagen CC Volkswagen Passat (B6) Volkswagen Passat (B7) Volkswagen Passat (NMS) Volkswagen Sharan II
Tekniset tiedot
Pohjalevy:  Volkswagen Group A6
Moottori:  R4 VR6
Iskutilavuus:  1,8–3,6 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen kaksoiskytkin 7-vaihteinen kaksoiskytkin
Škoda Superb Typ 3T on Škoda Superbin toisen sukupolven malli, jota valmistettiin vuosina 2008–2015.
Škoda Superb Typ 3T (2008–2015)

Toisen sukupolven Superb esiteltiin Geneven autonäyttelyssä maaliskuussa 2008. Korimalliltaan se oli nyt suuresti sedania muistuttava viisiovinen hatchback. Takaluukku on mahdollista avata kahdella tavalla: joko niin, että se aukeaa vain takalasin alareunaan kuten sedanissa, tai siten, että myös takalasi nousee ylös luukun mukana. Lisäksi ensimmäistä kertaa Superbin historiassa esiteltiin farmarimalli Combi Frankfurtin autonäyttelyssä syyskuussa 2009.
Vuoden 2009 Euro NCAP -kolaritestistä Superb sai tulokseksi täydet viisi tähteä.
Bensiinimoottoreina olivat aluksi 1,4- (125 hv) ja 1,8-litraiset (160 hv) turboahdetut TSI-moottorit. Syksyllä 2008 esiteltiin lisäksi 3,6-litrainen FSI V6 (260 hv), jonka yhteydessä oli aina neliveto ja kuusiportainen DSG-kaksoiskytkinvaihteisto. Dieselit olivat 1,9- (105 hv) ja 2,0-litraiset (140 hv) pumppusuutintyyppiset TDI-moottorit sekä yhteispaineruiskutteinen 2,0 TDI (170 hv).
Vuoden 2010 bensiinimoottoriuutuus oli 2,0-litrainen (200 hv) TSI. Dieselpuolella 1,9-litraisen pumppusuutindieselin korvasi samantehoinen 1,6 TDI, ja yhteispaineruiskutteisesta 2,0 TDI:stä tullut 140-hevosvoimainen versio korvasi 2,0-litraisen pumppusuutindieselin.
Vuonna 2013 Superbin ulkoista ilmettä muokattiin vastaamaan Škodan uutta muotoilukieltä, joka näkyi esimerkiksi uudessa Octavia-mallissa. Ajovalojen yhteyteen tuli LED-päivävalot, myös takavalot on toteutettu LED-tekniikalla. Ohjauspyöräkin oli uusi.
Aiheesta muualla

Kuvia tai muita tiedostoja aiheesta Škoda Superb (2008) Wikimedia Commonsissa
Škoda Superb II Combi
Toisen sukupolven facelift-malli.